King Kong (film fra 1933)

King Kong, er en amerikansk film fra 1933. Dette er den første av flere filmer som er blitt laget om kjempegorillaen King Kong. Filmen er laget av RKO Pictures etter manus av Edgar Wallace, Ruth Rose, James Ashmore Creelman og Merian C. Cooper, og regissert av Merian C. Cooper og Ernest B. Schoedsack, med Bruce Cabot, Fay Wray og Robert Armstrong i hovedrollene. Den er bemerkelsesverdig for Willis O'Briens banebrytende stop motion-animering og for musikken av Max Steiner. King Kong hadde først premiere i New York 2. mars 1933.

 Handling 
I filmen søker den berømte regissøren Carl Denham en ung skuespiller til sin neste storfilm. Ved en tilfeldighet treffer han på den unge og vakre Ann Darrow, og hun takker ja til hans tilbud om å seile med ham til Skull Island. Der blir hun kidnappet av de innfødte som binder henne utenfor den store muren som et offer til kjempegorillaen King Kong. Kong blir forelsket i Ann, og tar henne med inn i jungelen. Skipsbesetningen følger etter ham. I jungelen møter de både en stegosaurus og en brontosaurus. Etter en kamp mot en tyrannosaurus for å redde Ann fra å bli spist, tar King Kong henne med seg til grotten sin. Kun én av mannskapet som fulgte etter Kong inn i jungelen er igjen, nemlig Jack Driscoll som er forelsket i Ann. Omsider befrir han henne. Kong blir rasende og angriper de innfødtes landsby. Sammen med resten av besetningen fanger regissøren Kong ved å bedøve ham med gassbomber, og de tar ham med til Manhattan. King Kong rømmer, kidnapper Ann igjen, og klatrer til toppen av Empire State Building, der han blir skutt ned av jagerfly.
Den dramatiske sluttreplikken er: «No, it wasn't the airplanes. It was Beauty that killed the Beast.»

 Skuespillere 
 Fay Wray – Ann Darrow 
 Robert Armstrong – Carl Denham 
 Bruce Cabot – Jack Driscoll 
 Frank Reicher – Kaptein Englehorn
 Sam Hardy – Charles Weston
 Noble Johnson – Skull Islands høvding
 Steve Clemente – Trollmann
 James Flavin – Andre styremann Briggs

 Eksterne lenker 


Kategori:King Kong
Kategori:Dramafilmer fra USA
Kategori:Katastrofefilmer fra USA
Kategori:Eventyrfilmer fra USA
Kategori:Filmer fra 1933
Kategori:Fiktive dyr
Kategori:Engelskspråklige filmer
Kategori:Sort-hvitt-filmer